حزب‌الله
حزب‌الله اتا سیاسی-نظامی سازمان هسته که لبنان دله دَره. حزب‌الله ِگروه ره اوایل ۱۹۸۰ بساتنه. ونه ایدئولوژی اتی اسلامی تفکرات هسته که روح‌الله خمینی، ایران دله، بسات بی‌یه.

اون گادِر که لبنان دله‌یی جنگ شروع بیّه، حزب‌الله ره ایران ِسپاه نظامی آموزش هِدائه و وشون ره پولی کومِک هاکرده. حزب‌الله لبنان ۳تا اصلی هدف ره شه اَرمون دونده: امپریالیستی آثار ره شه کشور جه حذف هاکنه، لبنان فالانژون حزب ره مجازات هاکنه و اتی اسلامی حکومت ره لبنان دله بسازه. آمریکا متحده ایالات، هلند ، بحرین مصر بریتانیا، اتریش، کانادا , اروپای اتحادیه و ایسرائیل حزب‌الله ره اتا تروریستی گروهک دونّه.

حزب‌الله لبنان اتخله چریکی جنگ ِپه سال ۲۰۰۰ میلادی موفق بیه لبنان ِجنوب ره ایسرائیل دَس جه بَیره و آزاد هاکنه. اون گادِر تاسا این حزب لبنان ِپارلمون و سیاستون دله ویشته دخالِت کانده و اسا فقط این حزب ِنظامی چـِلّه «اسلامی مقاومت» بِنومِسته وانه.

حسن نصرالله سال ۱۹۹۲ میلادی جه، که سید عباس موسوی ره ایسرائیلیون ترور هاکردنه، حزب‌الله ِدبیرکل بیّه. 

سال 2006 لبنان-ایسراییل جنگ ِسَره این حزب ایسراییل ِدیم‌یه‌دیم هِرِسّائه و تا قطعنومه ۱۷۰۱ امنیت شورا بنویشته بَواشه، اجازه نِدا که لبنان ِسامون جه ات سِسکه کم بَواشه.

وابسته جستارون 
 حسن نصرالله
 سوریه دله‌یی جنگ

پانویس

بریم بگردستن 
 رسمی سایت
 وشون ِفارسی سایت

لبنان
لبنان
شیعه حزبون